Էլիզաբեթ Օլսեն

Էլիզաբեթ Չեյս Օլսեն,(, ), ամերիկացի դերասանուհի։ Նրա առաջխաղացումը տեղի ունեցավ 2011 թ.-ին, երբ նա նկարահանվեց  թրիլլեր Մարթա,Մարսի,Մեյ,Մառլեն դրամայում, որի համար, ի թիվս այլ մրցանակների, արժանացավ <<Choice Movie Award for Best Actress>> և <<Independent Spirit Award for Best Female Lead>> մրցանակներին։ Դրանից հետո նա նկարահանվել է «Լուռ տունը» (2011), «Լիբերալ արվեստները» (2012), «Օլդբոյ» (2013), «Գոդզիլա» (2014), «Ես լույս եմ տեսել» (2015), «Wind River» (2017) և «Ingrid Goes West» (2017) ֆիլմերում։

Օլսենի մասնակցությամբ առավել հայտնի ֆիլմերից են «Լուռ տունը», «Լիբերալ արվեստները», ինչպես նաև մեծ հաջողություն արձանագրած «Մարթա, Մարսի, Մեյ, Մառլեն» հոգեբանական թրիլլերը, որում կատարած դերակատարման համար դերասանուհին արժանացել է բազմաթիվ մրցանակների։

Նա աշխարհին հայտնի է դարձել Marvel Cinematic Universe-ում՝ կերտելով Վանդա Մաքսիմոֆֆի` Ալ Վհուկի կերպարը։ Օլսենն իր դեբյուտը կատարել է Կապիտան Ամերիկա. Ձմռան զինվորը ֆիլմում։ Դրանից հետո շարունակելով կերտել Ալ Վհուկի դերը՝ նա նկարահանվել է Վրիժառուները։ Ալտրոնի դարաշրջանը|Վրիժառուները. Ալտրոնի դարաշրջանը]], Կապիտան Ամերիկա. Քաղաքացիական պատերազմ, Վրիժառուները. Անվերջության պատերազմ, Վրիժառուները. Վերջնախաղ ֆիլմերում։

 Կրթություն և վաղ տարիներ 
Էլիզաբեթը ծնվել է Շերման Օակսում` Կալիֆոռնիա։ Անձնական մենեջեր` Ջարնեթ և հիպոթեկային բանկիր` Դեյվիդ Օլսենի կրտսեր դուստրն է։ Նա Մերի-Քեյթ և Էշլի Օլսենների կրտսեր քույրն է, ովքեր դեռ մանկուց ճանաչում էին ձեռք բերել ֆիլմերում և հեռուստահաղորդումներում նկարահանվելու շնորհիվ։ Էլիզաբեթն ունի նաև ավագ եղբայր` Թրենթ Օլսենը, և երկու խորթ կրտսեր քույր և եղբայր։ Նրա ծնողները բաժանվել են 1996 թվականին։ Օլսենների ընտանիքը ունի նորվեգական և անգլիական արմատներ։

Մանուկ հասակում նա հաճախել է բալետի և վոկալի դասերի։ Նրա դերասանական կարիերան սկսվել է մանկուց, երբ նա առաջին անգամ նկարահանվել է իր ավագ քույրերի ֆիլմում։ Մինչև 2011 թվականը նա փոքրիկ դերեր է կատարել` «Երջանիկ օրեր` Վայրի արևմուտքում» ֆիլմում, ինչպես նաև «Մերի-Քեյթի և Էշլիի արկածները» հեռուստաշոուում։ Երբ նա դեռ չորրորդ դասարանում էր, նա սկսեց հաճախել տարատեսակ ֆիլմերի լսումների։ Այնուհետև նա ընդունվել է` Campbell Hall դպրոց, որտեղ էլ սովորել է մինչև 12-րդ դասարան։

Միջնակարգ դպրոցն ավարտելուց հետո նա ընդունվել և շարունակել է ուսումը` New York University Tisch School of the Arts-ում։ 2009 թվականին նա սովորել է`Մոսկվայի գեղարվեստական ակադեմիական թատրոնում։

 Կարիերա 
Նա իր դերասանական կարիերան սկսել է 4 տարեկան հասակում ՝ նկարահանվելով իր ավագ քույրերի ֆիլմերում և հեռուստատեսային հաղորդումներում։ Նա նաև մասնակցել է «Լրտես երեխաները» ֆիլմի լսումներին, սակայն մնացել է առանց դերի։ 2004 թվականին նա ցանկանում էր ավարտել իր դերասանական կարիերան իր ավագ քրոջ` Մերի-Քեյթի առողջական խնդիրների պատճառով։ Էլիզաբեթը զգալի ճանաչում ձեռք բերեց՝ նկարահանվելով «Մարթա, Մարսի, Մեյ, Մառլեն» հոգեբանական թրիլլերում, որում կատարած դերակատարման համար առաջադրվել է բազմաթիվ մրցանակների։ Այնուհետև նա նկարահանվել է «Լուռ տունը» ֆիլմում, որը ստացավ բազմաթիվ կարծիքներ` քննադատների կողմից, սակայն Էլիզաբեթի դերակատարումը ստացավ դրական արձագանքներ։ Նա նաև հայտնվել է Կառլոտտայի`«Թագուհին» երաժշտական տեսահոլովակում։ Էլիզաբեթ Օլսենը նկարահանվել է այնպիսի ֆիլմերում, ինչպիսիք են` «Կարմիր Լույսեր», «Շատ լավ աղջիկներ», «Լիբերալ արվեստներ»։

2013 թվականի հունվարին, Օլսենը առաջադրվեց BAFTA Rising Star մրցանակի համար։ Նա 2013 գլխավոր դերով հանդես է եկել Հարավկորեական` «ՕլդԲոյ» ֆիլմի ամերիկյան կրկնօրինակում, խաղալով` Մարի Սեբաստիանի կերպարը։ Նա նաև կերտել է գրող  Էդի Պարկերի դերը` «Սպանիր քո սիրելիներին» ֆիլմում։ Այնուհետև 2013 թվականին խաղալով «Թերեզա Ռակեն» ֆիլմում, գլխավոր դերում հանդես է եկել Թերեզա Ռակենի կերպարով։ 2014-ին նկարահանվել է հանրահայտ «Գոդզիլլա» ֆիլմում։

Այնուհետև նա պայմանագիր է կնքել  կազմակերպության հետ և միացել է Մարվելի դերասանական անձնակազմին, կերտելով` Վանդա Մաքսիմոֆֆի, նույն ինքը`Ալ Վհուկի կերպարը։ Մարվելի շրջանակներում նա առաջին անգամ մեծ էկրանին է հայտնվել 2015 թվականին նկարահանված`    «Վրիժառուները. Ալտրոնի դարաշրջանը» ֆիլմում։ Ինչից հետո շարունակելով կերտել Ալ Վհուկի դերը ՝ նա նկարահանվել է Կապիտան Ամերիկա. Քաղաքացիական պատերազմ (2016)», Վրիժառուները. Անվերջության պատերազմ (2018), Վրիժառուները. Վերջնախաղ (2019) ֆիլմերում։

Այնուհետև նա նկարահանվել է` «Ես տեսա լույսը», «Քամոտ Գետը», «Կոդախրոմ», «Ինգրիդը գնում է արևմուտք» ֆիլմերում։

2018 թվականի վերջին Դիսնեյ+ կազմակերպությունը հայտարարեց, որ պատրաստվում է նկարահանել հեռուստասերիալ` Ալ Վհուկի և Վիժնի մասին, լուրերը հաստատվեցին 2019 թվականի ապրիլին։

 Անձնական կյանք 
2012-ին հարաբերությունների մեջ է եղել Ալեքսանդր Սկարսգարդի հետ։

2015-ին շշուկներ էին պտտվում Էլիզաբեթի և Թոմ Հիդելսթոնի հարաբերությունների վերաբերյալ։

2013-2015 ընկած ժամանակահատվածում նա հարաբերությունների մեջ էր գտնվում` Բոյդ ՀոլԲրուքի հետ, նրանք նշանվեցին 2014 թվականին, սակայն մեկ տարի անց բաժանվեցին։

2017 թվականի մարտից հարաբերությունների մեջ է Ռոբբի Առնեթթի հետ։

 Ֆիլմեր 
+ՏարիԱնվանումԴեր2011Մարտա,Մարսի,Մեյ,ՄառլենՄարտաԼուռ ՏունըՍառաԽաղաղություն, սեր և անհասկացողությունԶոյի2012Կարմիր ԼույսերՍալլի ՕուենԼիբերալ արվեստներԶիբբի2013Սպանիր քո սիրելիներինԷդի ՊարկերՇատ լավ աղջիկներըԳերրի ՖիլդսԹերեզա ՌակենԹերեզա ՌակենՕլդԲոյՄարի Սեբաստիան2014ԳոդզիլլաԵլլի ԲրոդիԿապիտան Ամերիկա. Ձմռան զինվորըՎանդա Մաքսիմոֆֆ/Ալ Վհուկ2015Ես տեսա լույսըԱուդրի ՎիլլիամսՎրիժառուները. Ալտրոնի դարաշրջանըՎանդա Մաքսիմոֆֆ/Ալ Վհուկ2016Կապիտան Ամերիկա. Քաղաքացիական պատերազմ Վանդա Մաքսիմոֆֆ/Ալ Վհուկ2017Ինգրիդը գնում է արևմուտքԹեյլոր ՍլոանՔամոտ գետըՋեյն ԲեններԿոդախրոմԶոյի Կերն2018Վրիժառուները. Անվերջության պատերազմՎանդա Մաքսիմոֆֆ/Ալ Վհուկ2019Վրիժառուները. ՎերջնախաղՎանդա Մաքսիմոֆֆ/Ալ Վհուկ2021Doctor Strange in the Multiverse of MadnessՎանդա Մաքսիմոֆֆ/Ալ Վհուկ

 Հեռուստասերիալներ 
+ՏարիԱնվանումԴեր1994Երջանիկ օրեր` Վայրի արևմուտքումԱվտոմեքենայում նստած աղջիկը2016Հարբած պատմությունՆորմա Կոպպ2017HarmonQuestՍթիրրիպ2018-այժմՑավակցում եմ ձեր կորստի համարԼի Շո2020ՎանդաՎիժնՎանդա Մաքսիմոֆֆ/Ալ Վհուկ

 Կարճամետրաժ ֆիլմեր 
+ՏարիԱնվանումԴեր1993Մեր առաջին տեսանյութըԷլիզաբեթ ՕլսենOlsen Twins Mother's Day SpecialԷլիզաբեթ Օլսեն1994-1996Մերի-Քեյթի և Էշլիի արկածներըԷլիզաբեթ Օլսեն

 Ծանոթագրություններ 

 Արտաքին հղումներ 
 Էջը IMDb կայքում

Կատեգորիա:1989 ծնունդներ
Կատեգորիա:Փետրվարի 16 ծնունդներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի աթեիստներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Նյու Յորքի համալսարանի շրջանավարտներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի հեռուստատեսային դերասանուհիներ